CELEX: C2005/315/14
Language: el
Date: 2005-12-10 00:00:00
Title: Υπόθεση C-333/05: Αίτηση για την έκδοση προδικαστικής αποφάσεως που υπέβαλε το Bács-Kiskun Megyei Bíróság με απόφαση της  12ης Ιουλίου 2005  στην υπόθεση Ilona Németh κατά Vám- és Pénzügyőrség Dél-Alföldi Regionális Parancsnoksága

10.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/8
            
         Αίτηση για την έκδοση προδικαστικής αποφάσεως που υπέβαλε το Bács-Kiskun Megyei Bíróság με απόφαση της 12ης Ιουλίου 2005 στην υπόθεση Ilona Németh κατά Vám- és Pénzügyőrség Dél-Alföldi Regionális Parancsnoksága
   (Υπόθεση C-333/05)
   (2005/C 315/14)
   Γλώσσα διαδικασίας: η ουγγρική
   Με απόφαση της 12ης Ιουλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 14 Σεπτεμβρίου 2005, το Bács-Kiskun Megyei Bíróság, στο πλαίσιο της διαφοράς μεταξύ Ilona Németh και Vám- és Pénzügyőrség Dél-Alföldi Regionális Parancsnoksága, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Είναι δυνατό μια φορολογική επιβάρυνση κράτους μέλους, όπως το ουγγρικό τέλος ταξινομήσεως, να θεωρηθεί ως τελωνειακός δασμός ή μέτρο ισοδυνάμου αποτελέσματος προς τελωνειακό δασμό;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα: Είναι δυνατό μια φορολογική επιβάρυνση κράτους μέλους, όπως το ουγγρικό τέλος ταξινομήσεως –σύμφωνα με το οποίο επιβάλλεται η καταβολή επιβαρύνσεως ως προϋπόθεση για την ταξινόμηση και τη θέση σε κυκλοφορία ιδιωτικού αυτοκινήτου– να θεωρηθεί ως κάποιου είδους φόρος εισαγωγής;
            
         
               3)
            
            
               Σε περίπτωση αρνητικής απαντήσεως στο δεύτερο ερώτημα: Είναι μια φορολογική επιβάρυνση κράτους μέλους, όπως το ουγγρικό τέλος ταξινομήσεως, συμβατή με τις επιταγές του άρθρου 90 της Συνθήκης της Ρώμης ή με το περιεχόμενο του άρθρου 33 της οδηγίας 77/388/ΕΟΚ (1), ή μήπως το εν λόγω ουγγρικό τέλος ταξινομήσεως συνιστά παράβαση του κοινού συστήματος Φόρου Προστιθεμένης Αξίας;
            
         
               4)
            
            
               Στο παρόν στάδιο εξελίξεως του κοινοτικού δικαίου, είναι μια φορολογική επιβάρυνση κράτους μέλους, όπως το ουγγρικό τέλος ταξινομήσεως, σύμφωνη προς τις διατάξεις του κοινοτικού δικαίου όταν το οφειλόμενο ποσό του τέλους ταξινομήσεως για καινουργή ή μεταχειρισμένα ιδιωτικά αυτοκίνητα –χωρίς να λαμβάνεται υπόψη η κατάταξη των αυτοκινήτων σύμφωνα με περιβαλλοντικές θεωρήσεις– δεν αντικατοπτρίζει, εν ολίγοις, κατ' ουδένα τρόπο, την υφιστάμενη μείωση της αξίας των μεταχειρισμένων αυτοκινήτων και είναι εντελώς ανεξάρτητο από την ημερομηνία θέσεως σε κυκλοφορία του αυτοκινήτου και το χρονικό διάστημα κυκλοφορίας του (νόμιμο);
            
         
      (1)  DO L 145, p. 1; EE 09/01, p. 54.